TRIBUNAL TA' REVIŻJONI AMMINISTRATTIVA MAĠISTRAT DOTTOR SIMONE GRECH B.A. LL.D. MAG. Joseph Gove! vs L-Awtorita' tal-Ippjanar Illum it-Tnejn, 7 ta' Diċembru 2020 It-Tribunal, Ra r-rikors ta' appell ta' Joseph Gove! ippreżentat fl-4 ta' Marzu 2020 permezz ta' liema ntalab li t-Tribunal jirrevoka in toto d-deċiżjoni meħuda mill-Awtorita' tal- Ippjanar fid-29 ta' Jannar 2020 kontra r-revoka tal-multa imposta ammontanti għal sitt elef, disa' mija u tmenin Ewro (€6,980.00) u alternattivament u mingħajr preġudizzju għall-ewwel talba talba, l-Awtorita' tal-Ippjanar tiġi ordnata tirrevedi l- isfel l-istess multa imposta fil-konfront ta' l-istess Axiak, bl-ispejjeż kontra l-Awtorita' tal-Ippjanar. Paġna 1 minn 5 Ra r-Risposta ta' l-Awtorita' ta' l-Ippjanar tas-6 ta' Mejju 2020 permezz ta' liema jopponi għat-talbiet tar-Rikorrent u jitlob li l-istess jiġu miċħuda, bl-ispejjeż kontra r- Rikorrent, stante li dan it-tribunal ma għandhux ġurisdizzjoni jiddeċiedi din il-vertenza u li r-rikors huwa nfondat fil-fatt u fid-dritt u ma jikser l-ebda prinċipju ta' proporzjonalita, ekwita' jew prinċipji oħra ta' ġustizzja naturali. Ra li kien hemm qbil li tingħata sentenza dwar l-ewwel eċċezzjoni preliminari qabel ma' jiġi trattat il-mertu. Ra li l-partijiet ressqu l-provi tagħhom dwar din l-eċċezzjoni. Sema' sottomissjonijiet. Ra li din il-kawża ġiet differita għas-sentenza dwar din l-ewwel eċċezzjoni preliminari. Ra l-atti kollha ta' din il-kawża. Ikkunsidra Permezz ta' din l-ewwel eċċezzjoni, l-Awtorita' ta' l-Ippjanar qed teċċepixxi li dan it- Tribunal ma għandhux ġurisdizzjoni sabiex jiddeċiedi din il-vertenza stante li l-multa mposta lir-rikorrent hija multa għal kull ġurnata skont ir-regolament 3 tar-Regolamenti tal-2012 dwar multi għal kull ġurnata (Avviż legali 276/2012) rigwardanti l-iżvilupp mingħajr permess ta' żvilupp kif speċifikat fl-avviż tat-twettiq numru ECF 116/15. Intqal li skont leġislazzjoni sussidjarja 552.24 - u ċioe' r-regolamenti dwar multi għal kull ġurnata u multi amministrattivi kif emendati huwa t-tribunal ta' reviżjoni dwar l- ambjent u l-ippjanar li għandu jeżamina petizzjonijiet milqugħa minnu f'każijiet simili u dan wara illi l-Awtorita' tkun eżaminat talbiet formali biex jitħallsu multi ta' kompromess minflok il-multi impost mill-istess Awtorita'. Għaldaqstant l-awtorita' intimata qed targumenta li dawn il-proċeduri ma ġewx l-awtorita' intavolati quddiem il-forum idoneju. B'din l-eċċezzjoni, essenzjalment intimata qed tikkontesta l-kompetenza tat-Tribunal ta' Reviżjoni Amministrattiva biex jisma' u jittratta l-lanjanzi u konsegwenti talbiet tar-Rikorrent kif diretti. Jirriżulta li l- awtorita' intimata qed tibbaża din l-eċċezzjoni fuq il-fatt li l-proċedura adottata hija dik li temerġi minn leġislazzjoni sussidjarja 552.24 - Regolamenti dwar Multi għal kull ġurnata u Multi Amministrattivi, liema proċedura ma taqax taħt l-iskrutinju u b'hekk fil-kompetenza tat-Tribunal ta' Reviżjoni Amminsitrattiva. Paġna 2 minn 5 Ir-regolamenti 5 u 6 ta' Regolamenti dwar Multi għal kull ġurnata u Multi Amministrattivi jipprovdu s-segwenti: "5. It-Tribunal ta' Reviżjoni dwar l-Ambjent u l-Ippjanar għandu jeżamina petizzjonijiet milqugħa minnu, u għandu jilqa' biss petizzjoni sew parzjali sew fl-intier tagħha meta jkun hemm raġunijiet forzanti biex jagħmel hekk, bħal: (a) raġunijiet umanitarji li jattenwaw iċ-ċirkostanzi relatati mal- għemil tar-reat skedat; u (b) fil-każ meta s-suġġett tal-akkuża jew tal-avviż taħt l-artikolu 86(14) tal-Att dwar l-Ambjent u l-Ippjanar tal-Iżvilupp jew in-natura tiegħu jkun manifestament inġust u, jew oppressiv, u, jew manifestament sproporzjonat meta jitqiesu n-natura u tal-fatti tal-każ. 6.(1) L-Awtorità għanda teżamina talbiet formali bil-miktub minn persuni li rċevew avviż skond l-artikolu 86 jew 88 tal-Att dwar l-Ambjent u l-Ippjanar tal-Iżvilupp u li huma soġġetti għal multa skont dawn ir-regolamenti, biex jitħallsu multi ta' kompromess. Kull talba għandha tindika r-raġuni jew raġunijiet forzanti għala l-multa stabbilita fl-avviż m'għandhiex titħallas, kif ukoll kif għandha tinbidel il-multa. (2) L-Awtorità tista' tilqa' t-talba sew parzjalment sew fl-intier tagħħa meta jkun hemm raġunijiet forzanti biex tagħmel hekk u tista' tistabbilixxi perjodi differenti għal meta tkun tapplika l-multa għal kull ġurnata minn kif imniżżel fl-avviż. (3) Meta jintlaħaq ftehim dwar il-multa ta' kompromess bejn l-Awtorità u l-persuna li għamlet it- talba għal multa ta' kompromess,it-Tribunal ma jikkunsidrax petizzjonijiet magħmula taħt ir- regolament 5 fir-rigward tal-istess multa. (4) L-Awtorità tista', bl-approvazzjoni tal-Ministru, tiddelega l-eżaminazzjoni tat-talbiet formali bil-miktub kif deskritti fis-sub-regolament (1) lil sotto-kumitat kompost minn tlieta mill-membri tagħha, li wieħed minnhom għandu jkun iċ-Chairman tal-Awtorità jew wieħed miċ-Chairpersons tal-Kummissjoni Id- li dispożizzjonijiet tal-Ewwel Skeda li tinsab mal-Att dwar l-Ambjent u l-Ippjanar tal-Iżvilupp għandhom japplikaw mutatis mutandis għal dan is-sotto-kumitat u d-deċiżjonijiet tiegħu għandhom jitqiesu bħala deċiżjonijiet tal-Awtorità għall-iskop tal-Att uleġislazzjoni sussidjarja magħmula taħtu. Is-sotto-kumitat għandu jirrapporta lill-Awtorità mill-inqas darba kull tlett xhur." Għaldaqstant jirriżulta li tista' ssir talba lill-Awtorita' ta' l-Ippjanar biex jitħallsu multi ta' kompromess ai termini tar-regolament 6 tal-leġislazzjoni sussidjarja 552.24 kif ukoll tista' ssir petizzjoni lit-Tribunal ta' Reviżjoni dwar l-Ambjent u l-Ippjanar ai termini tar-regolament 5 ta' l-istess leġislazzjoni sussidjarja. Mill-atti proċesswali jidher li l-Awtorita' ta' l-Ippjanar pproċeda b' Avviż ta' Twaqqif u ta' Twettiq nru EC/00116/15. Illi in segwitu ntalab iħallas multa ta' €6,980.00 iċ-Chairman l-Ippjanar, Paġna 3 minn 5 rappreżentanti ħlas dovut lill-Awtorita' bħala multa għal kull ġurnata skont ir- regolament 3 ta' l-Avviż legali 276 ta' l-2012 hekk kif emendat (Leġislazzjoni sussidjarja 552.24). Jidher li l-Awtorita' ta' l-Ippjanar effettivament ipproċediet fil- konfront tar-Rikorrent ai termini ta' din il-leġislazzjoni sussidjarja. Sussegwentement, ir-rikorrenti Joseph Gove! ippreżenta ittra lill-Awtorita' tal-Ippjanar datat 8 ta' Ottubru 2019 fejn talab li l-multa imposta tiġi maħfura in vista li ttieħdu l-passi kollha neċessarji sabiex il-pożizzjoni tiegħu tiġi sanzjonata. Permezz ta' ittra datata 29 ta' Jannar 2020, il-Kunsill Eżekuttiv ta' l-Awtorita' ta' l-Ippjanar ċaħad it-talba għal revoka tal-multa imposta. Din id-deċiżjoni qed tiġi kkontestata b'dawn il-proċeduri. Mill-banda l-oħra, il-kompetenza tat-Tribunal ta' Reviżjoni Amministrattiva hija regolata b'diversi disposizzjonijiet tal-Kap.490 tal-Liġijiet ta' Malta. L-artikoli 5 u 7 tal- Kap 490 tal-Liġijiet ta' Malta jgħidu: "5(1) Qieghed jigi stabbilit skond id-dispożizzjonijiet ta' din it-Taqsima ta' dan l-Att tribunal indipendenti u imparzjali, li jkun maghruf bħala t-Tribunal ta' Reviżjoni Amministrattiva, bl- iskop lijkun jista' jirrivedi atti amministrattivi istitwiti quddiemu skonddan l-Att jew kull liġi oħra, u bl-iskop tal-eżerċizzju ta' kull kompetenza oħra attribwita lit-Tribunal ta' Reviżjoni Amministrattiva b'din il-liġi, jew taħt din il-liġi, jew xi liġi oħra,kemm qabel kemm wara li jidħol fis-seħħ dan l-Att. (2) It-Tribunal ta' Reviżjoni Amministrattiva ma jkollux kompetenza ġenerali li jirrevedi atti amministrattivi li jistghu jiġu riveduti skont l-artikolu 469A tal-Kodiċi ta' Organizzazzjoni u Proċedura Ċivili iżda jkollu l-kompetenza li jirrevedi dawk l-atti amministrattivi kif jista' jiġi preskritt f'dan l-Att jew taħtu jew kull liġi oħra li tistabbilixxi l-kompetenza tat-Tribunal ta' Reviżjoni Amministrattiva fuq xi klassi ta' atti amministrattivi. 7.(1) It-Tribunal ta' Reviżjoni Amministrattiva ghandu jkun kompetenti li jirrivedi atti amministrattivi tal-amministrazzjoni pubblika fuq punti ta’ liġi u ta’ fatt. (2) Bla ħsara ghad-dispożizzjonijiet tal-artikolu 5 u fejn xi liġi speċjali tassenja kompetenza lit- Tribunal ta’ Reviżjoni Amministrattiva u sakemm xi dispożizzjoini tal-liġi ma tippreskrivix xi terminu perentorju ghall-preżentata ta’ xi talba ghar-reviżjoni mit-Tribunal ta’ Reviżjoni Amministrattiva, talba biex jiġu riveduti atti ta’ amministrazzjoni tal-amministrazzjoni pubblika taħt dan l-Att ghandha tiġi preżentata fi żmien sitt xhur mid-data meta l-parti interessata ssir taf jew setghet issir taf b’dak l-att amministrattiv, liema minnhom ikun l-aktar kmieni." Minn dawn il-provvedimenti kollha li saret referenza għalihom, joħroġ b’mod ċar li l- kompetenza dwar din il-materja in eżami hija dik tat-Tribunal Dwar Reviżjoni dwar l- Ambjent u l-Ippjanar u mhux ta’ dan it-Tribunal. Fl-ebda parti mir-regolamenti Paġna 4 minn 5 applikabbli għal dawn il-multi in kwistjoni, ma ssir referenza għat-Tribunal odjern, iżda ssir referenza għal Tribunal ieħor. It-talba tar-rikorrenti hija li tiġi revokata d- deċiżjoni meħuda mill-Awtorita' ta' l-Ippjanar u alternattivament għall-ewwel talba, l- Awtorita' ta' l-Ippjanar tiġi ordnata tirrevedi l-isfel l-istess multa imposta. Bil- proċedura ai termini tar-regolament numru 5 tal-leġislazzjoni sussidjarja 552.24, it- Tribunal ta' Reviżjoni dwar l-Ambjent u l-Ippjanar jeżamina talbiet formali biex jitnaqqsu jew jitneħħew ordnijiet ta' multi. Għaldaqstant, effettivament id-deċiżjoni mogħtija mill-Awtorita' ta' l-Ippjanar fid-29 ta' Jannar 2020 setgħet possibilment tiġi varjata u/jew revokata mit-Tribunal ta' Reviżjoni dwar l-Ambjent u l-Ippjanar li kieku ssir it-talba quddiem dan l-istess Tribunal u jiġu ppruvati l-elementi rikjesti għal tali revoka jew tnaqqis. It-Tribunal iqis li mhuwiex kompetenti għalhekk biex jisma' t-talba għal revoka tad- deċiżjoni meħuda mill-Awtorita' tal-Ippjanar dwar ir-revoka tal-multa imposta. Għal dawn ir-raġunijiet it-Tribunal jilqa' l-ewwel eċċezzjoni sollevata mill-Awtorita' tal-Ippjanar u konsegwentement filwaqt li jiddikjara li ma huwiex kompetenti biex jieħu konjizzjoni tat-talbiet tar-Rikorrent, jastjeni milli jieħu konjizzjoni ulterjuri tagħhom. L-ispejjeż ta' dawn il-proċeduri għandhom jiġu sopportati mir-Rikorrent. (ft) Maġistrat Dr. Simone Arapa President tat-Tribunal ta' Reviżjoni Amministrattiva D/Reġistratur Vera Minuti Għar-Reġistratur 7.12.2020 – T rib1.2020 – Joseph Gusman vs L-Awtorita tal-Ippjanar 1329 Paġna 5 minn 5